মোমের প্রদর্শনীর জন্য ১৭৬৫ সালে কার্টিস প্যারিসে চলে যান। সেখানে তিনি ফ্রান্সের সম্রাট পঞ্চদশ লুইয়ের শেষ উপ-পত্নী মাদাম দু ব্যারির মোমের ভাস্কর্য তৈরি করেন। এ ভাস্কর্যটিই প্রাচীনতম ভাস্কর্য হিসেবে এখনো মাদাম তুসোর জাদুঘরে প্রদর্শিত হচ্ছে। ১৭৬৭ সালে তুসো ও তার মা সেখানে কার্টিসের সঙ্গে যোগ দেন। ১৭৭০ সালে কার্টিসের প্রথম প্রদর্শনী দর্শকের মনোযোগ আকর্ষণে সক্ষম হয়। ১৭৮২ সালে তিনি দ্বিতীয় প্রদর্শনী করেন।